钦定古今图书集成/理学汇编/学行典/第239卷 > 王去非
## 钦定古今图书集成/理学汇编/学行典/第239卷 > 王去非

按《金史王去非传》：“去非，字广道，平阴人。尝就举，不得
意即屏去，督妻孥耕织，以给伏腊。家居教授，束修有
馀，辄分惠人。弟子班忱，贫不能朝夕，一女及笄，去非
为办资装嫁之。北邻有丧，忌东出，西与北皆人居，南
则去非家，去非坏蚕室，使丧南出，遂得葬焉。大定二
十四年卒，年八十四。”